Diari Oficial de la Generalitat Valenciana


Sumari del DOGV 4115, del 26-10-2001 (2001/9725)

RESOLUCIÓ de 13 de setembre del 2001, de la Conselleria de Medi Ambient, per la qual es publica el resultat de la convocatòria de subvencions efectuada per l'Ordre de 12 d'abril de 2001 (DOGV núm. 3.999, de 15 de maig del 2001), destinades a la minimització i valoració in situ de residus per a l'exercici 2001.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4115

Data del DOGV
:   26-10-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/9725


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 13 de setembre del 2001, de la Conselleria de Medi Ambient, per la qual es publica el resultat de la convocatòria de subvencions efectuada per l'Ordre de 12 d'abril de 2001 (DOGV núm. 3.999, de 15 de maig del 2001), destinades a la minimització i valoració in situ de residus per a l'exercici 2001. [2001/A9725]
  
L'Ordre de 12 d'abril de 2001, de la Conselleria de Medi Ambient, convoca per a l'exercici 2001 la concessió d'ajudes en matèria de qualitat ambiental, establint en el seu annex I les bases que han de regir les subvencions destinades a la minimització i la valoració in situ de residus en la pròpia activitat que els ha generat, per les menudes i mitjanes empreses del sector industrial i de serveis de la Comunitat Valenciana.
  
Conforme a la base 1 de l'annex I de l'ordre de convocatòria, podran ser beneficiaris d'aquestes subvencions les menudes i mitjanes empreses que desenvolupen, en un o diversos centres, una activitat industrial o de serveis, considerant-se menudes i mitjanes empreses aquelles unitats econòmiques que reunisquen els requisits establits per la Recomanació de la Comissió Europea (DOCE núm. L 107/4, de 30 d'abril de 1996).
  
D'acord amb la base 2 de l'annex I, únicament seran objecte de subvenció les actuacions i/o inversions contemplades en la base 4 en matèria de minimització i valoració in situ de residus generats en el propi procés productiu per les menudes i mitjanes empreses de la Comunitat Valenciana.
  
No seran objecte de subvenció, conforme al que establix la base 3, apartat primer, les operacions de gestió de residus sòlids i aigües residuals pròpies o de tercers, amb independència de la seua naturalesa i procedència, ni tampoc les actuacions de final de línia, és a dir, les destinades a depurar les aigües residuals o a tractar els residus sòlids generats en l'activitat, fins i tot els fangs resultants en el tractament d'aigües. de la mateixa manera, no seran objecte de subvenció conforme al que establix la base 3, apartat segon, les actuacions destinades a corregir les emissions atmosfèriques, ni les de millora del medi ambient industrial, ni de prevenció de riscos laborals dels treballadors de l'empresa. Així mateix, no seran objecte de subvenció conforme al que establix la base 3, apartat tercer, la redacció de plans empresarials de prevenció en l'àmbit de la Llei 11/1997, de 24 d'abril, d'Envasos i Residus d'Envasos, i el seu reglament de desenvolupament i execució aprovat per Reial Decret 782/1998, de 30 d'abril.
  
La base 4 de l'annex I establix les actuacions per a les quals es podran concedir ajudes, les quals hauran d'estar realitzades des de l'1 de gener del 2001 i finalitzades l'1 d'octubre del 2001, considerant les bases 5, 6, i 7, respectivament, la quantia màxima de les subvencions, els costos subvencionables i els costos i inversions no subvencionables. La valoració de les sol·licituds presentades s'ha realitzat de la següent forma:
  
- Per a la redacció del Pla de Minimització de Residus Perillosos no s'ha aplicat cap coeficient corrector sobre el percentatge de subvenció inicialment previst, per la qual cosa totes les sol·licituds subvencionades ho han estat en els següents termes:
  
Actuació subvencionable Percentatge
  
Redacció del Pla de Minimització
  
de Residus Perillosos 50%
  
- Per a la realització d'inversions en tecnologies netes, tant de minimització en origen com de valoració in situ de residus, s'han aplicat coeficients correctors, considerant la quantitat de residus evitada o aprofitada, el tipus de residus segons siguen perillosos, no perillosos o inerts, i la tecnologia aplicada en cada cas concret. A més, s'han discriminat les actuacions inversores incrementant els percentatges de subvenció en els següents termes:
  
Actuació subvencionable Percentatge
  
Minimització de residus perillosos 37,5%
  
Valoració de residus perillosos 36,0%
  
Minimització de residus no perillosos 35,0%
  
Valoració de Residus no Perillosos 34,0%
  
Minimització de residus inerts 33,0%
  
Valoració de residus inerts 31,5%
  
Amb l'aplicació dels esmentats increments, es respecten els màxims autoritzats per la Comissió Europea en matèria d'ajudes per a inversions a les empreses de la Comunitat Valenciana, a més de no sobrepassar el límit de consignació pressupostària disponible per a l'exercici 2001 en aquesta línia de subvencions.
  
A proposta de la comissió avaluadora, als efectes de donar compliment al que disposa la base 9.4 i en virtut de les competències que m'atribuïx l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
Concedir les ajudes als beneficiaris que es relacionen a continuació, la petició de les quals s'ajusta a les bases establides en l'annex I de l'Ordre de 12 d'abril del 2001, per a les actuacions i amb l'import que a continuació s'indica:
  
Segon
  
En cas que els beneficiaris hagueren percebut o tingueren reconegudes d'altres administracions públiques o d'altres ens públics alguna altra subvenció pel mateix concepte, l'import total de les ajudes acumulades no podrà superar el límit màxim més elevat autoritzat per la Comissió Europea per a cada cas. de conformitat amb el que disposa la base 5 de l'annex I de l'Ordre de 12 d'abril del 2001, la dita circumstància podrà donar lloc a la modificació de la resolució de concessió.
  
La concessió de subvenció no eximix el beneficiari del compliment de la legislació vigent en matèria mediambiental ni genera dret ni expectativa de dret quant a l'obtenció, si és procedent, de les autoritzacions administratives pertinents o quant al reconeixement de drets relatius a procediments distints al de la present convocatòria de subvenció.
  
Tercer
  
Per al cobrament de la subvenció, els beneficiaris hauran de presentar com a data límit el 7 de novembre de 2001, la corresponent sol·licitud dirigida a la Direcció General d'Educació i Qualitat Ambiental acompanyada de la documentació establida en la base 10 de l'annex I de l'ordre de convocatòria.
  
Contra la present resolució, que posa fi a la via administrativa, es podrà interposar un recurs contenciós administratiu en el termini de dos mesos, a comptar des de l'endemà al de la seua publicació, davant de la Sala Contenciosa Administratiu del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició davant del conseller de Medi Ambient, en el termini d'un mes a partir de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 13 de setembre del 2001
  
El conseller de Medi Ambient,